
Előterjesztés
a Közgyűlés részére


Tisztelt Közgyűlés!
Egyes jogszabályi változásokra tekintettel (a közhasznú szervezetekről szóló 1997. évi CLVI. tv és az államháztartásról szóló 1992. évi XXXVIII. törvény hatályon kívül helyezése, a gazdasági társaságokról szóló 2006. évi IV. tv. és a cégeljárásról, a cégnyilvánosságról és a végelszámolásról szóló 2006. évi V. tv. módosítása) szükségessé vált a Fővárosi Önkormányzat kizárólagos tulajdonában lévő Fővárosi Biztonsági Iroda Közhasznú Nonprofit Kft. (a továbbiakban: „Társaság”) alapító okiratának módosítása. 
A módosítást indokolja továbbá, hogy a T. Fővárosi Közgyűlés 338/2013.(II.27.) Főv. Kgy. határozat alapján a Társaság Felügyelő Bizottságából visszahívásra került Szabados Péter felügyelőbizottsági tag és megválasztásra került Scheuer Gyula, mely tényt az alapító okiratban is átvezetni szükséges.
A Társaság könyvvizsgálója megbízatásának meghosszabbításáról a T. Fővárosi Közgyűlés szintén a 2013. májusi ülésén dönt. Az alapító okiratban fentieken kívül egyéb, technikai jellegű módosításokra is sor került.
A Társaság Alapító Okiratának módosítása 1. számú, az egységes szerkezetbe foglalt Alapító Okirat 2. számú mellékleteit képezik. A Társaság Felügyelő Bizottságának vonatkozó határozata a T. Fővárosi Közgyűlés ülésére áll rendelkezésre.
Kérem a Tisztelt Közgyűlést, hogy a határozati javaslatokat elfogadni szíveskedjen.

Határozati javaslatok
A Fővárosi Közgyűlés úgy dönt, hogy:

A Budapest Főváros Önkormányzat vagyonáról, a vagyonelemek feletti tulajdonosi jogok gyakorlásáról szóló 22/2012. (III.14.) Főv. Kgy. számú rendelet 56. § (1) bekezdésében foglalt hatáskörében eljárva a Fővárosi Közgyűlés – a Fővárosi Biztonsági Iroda Közhasznú Nonprofit Korlátolt Felelősségű Társaság legfőbb szerveként eljárva – úgy dönt, hogy jóváhagyja a Fővárosi Biztonsági Iroda Közhasznú Nonprofit Korlátolt Felelősségű Társaság alapító okiratának módosítását és felkéri a főpolgármestert az előterjesztés 1. sz. mellékletét képező alapító okirat módosítása, valamint az előterjesztés 2. sz. mellékletét képező módosításokkal egységes szerkezetbe foglalt alapító okirat aláírására és kiadására.
határidő:	30 nap
felelős: 	Főpolgármester


A Budapest Főváros Önkormányzat vagyonáról, a vagyonelemek feletti tulajdonosi jogok gyakorlásáról szóló 22/2012. (III.14.) Főv. Kgy. számú rendelet 56. § (1) bekezdésében foglalt hatáskörében eljárva a Fővárosi Közgyűlés – a Fővárosi Biztonsági Iroda Közhasznú Nonprofit Korlátolt Felelősségű Társaság legfőbb szerveként eljárva – felkéri a Főpolgármestert, hogy az alapítói döntésről a Gt. 168. § (1) bekezdése értelmében a Társaság vezető tisztségviselőit értesítse.
határidő:	30 nap
felelős: 	Főpolgármester
Határozathozatal módja: 1. határozati javaslat esetében minősített szavazattöbbség, a 2. határozati javaslat esetében egyszerű szavazattöbbség


Budapest, 2013. május  „     ”
	dr. György István
főpolgármester-helyettes

	Láttam:

	Sárádi Kálmánné dr.
főjegyző







mellékletek:
A Fővárosi Biztonsági Iroda Közhasznú Kft. Alapító Okiratának módosítása 
A Fővárosi Biztonsági Iroda Közhasznú Kft. Alapító Okiratának módosítása egységes szerkezetbe foglalással

